CELEX: 62007CN0530
Language: sl
Date: 2007-11-29 00:00:00
Title: Zadeva C-530/07: Tožba, vložena 29. novembra 2007 – Komisija Evropskih skupnosti proti Portugalski republiki

9.2.2008   
            
            
               SL
            
            
               Uradni list Evropske unije
            
            
               C 37/14
            
         Tožba, vložena 29. novembra 2007 – Komisija Evropskih skupnosti proti Portugalski republiki
   (Zadeva C-530/07)
   (2008/C 37/18)
   Jezik postopka: portugalščina
   Stranki
   
      Tožeča stranka: Komisija Evropskih skupnosti (zastopnika: S. Pardo Quintillán in G. Braga da Cruz, zastopnika)
   
      Tožena stranka: Portugalska republika
   Predlogi tožeče stranke:
   
               —
            
            
               Ugotovi naj se, da Portugalska republika, s tem:
               
                           a)
                        
                        
                           da aglomeracij Angra do Heroísmo, Bacia do Rio Uima (Fiães de S. Jorge), Costa de Aveiro, Covilhã, Espinho/Feira, Fátima, Ponta Delgada, Ponte de Lima, Póvoa do Varzim/Vila do Conde, Santa Cita, Vila Real de Santo António, Viana do Castelo – Cidade in Vila Real ni opremila s kanalizacijskimi sistemi v skladu s členom 3 Direktive Sveta 91/271/EGS (1) z dne 21. maja 1991 o čiščenju komunalne odpadne vode, in
                        
                     
                           b)
                        
                        
                           da za komunalno odpadno vodo iz aglomeracij Alto Nabão, Alverca, Bacia do Rio Uima (Fiães de S. Jorge), Carvoeiro, Costa da Caparica/Trafaria, Costa de Aveiro, Costa Oeste, Covilhã, Espinho/Feira, Fátima, Fundão/Alcaria, Lisboa, Matosinhos, Milfontes, Moledo/Âncora/Afife, Nazaré/Famalicão, Pedrógão Grande, Ponta delgada, Ponte de Lima, Póvoa de Varzim/Vila do Conde, Santa Cita, Vila Nova de Gaia/Douro Nordeste, Vila Real de Santo António, Viana do Castelo – Cidade, Vila Franca de Xira in Vila Real ni uporabila sekundarnega postopka čiščenja ali primerljivega postopka v skladu s členom 4 iste direktive,
                        
                     ni izpolnila obveznosti iz členov 3 in 4 te direktive.
            
         
               —
            
            
               Portugalski republiki naj se naloži plačilo stroškov.
            
         Tožbeni razlogi in bistvene trditve
   Države članice bi morale za vse aglomeracije zagotoviti kanalizacijske sisteme za komunalno odpadno vodo, in sicer najkasneje do 31. decembra 2000 za aglomeracije s populacijskim ekvivalentom (PE) nad 15 000 in najkasneje do 31. decembra 2005 za aglomeracije s PE med 2 000 in 15 000.
   Člen 4 Direktive pa določa:
   
      „1.   Države članice zagotovijo, da bo komunalna odpadna voda, ki vstopa v kanalizacijske sisteme, pred izpustom obdelana v sekundarnem postopku čiščenja ali primerljivem postopku, kot sledi:
      
                  —
               
               
                  najkasneje do 31. decembra 2000 za vse izpuste iz aglomeracij s PE večjim od 15 000;
               
            
                  —
               
               
                  najkasneje do 31. decembra 2005 za vse izpuste iz aglomeracij s PE med 10 000 in 15 000;
               
            
                  —
               
               
                  najkasneje do 31.decembra 2005 za izpuste v sladke vode in v estuarije iz aglomeracij s PE med 2 000 in 10 000.
               
            …“.
   
   
      (1)  UL L 135, str. 40.